钦定古今图书集成/明伦汇编/官常典/第314卷 > 北魏
## 钦定古今图书集成/明伦汇编/官常典/第314卷 > 北魏

### 明元帝泰常二年置六部大人

按：《魏书太宗本纪》，不载。按《官氏志》：“泰常二年夏，置
六部大人官，有天部、地部，东、西、南北部，皆以诸公为
之。大人置三属官。”

### 孝文帝太和十五年置主客曹

按《魏书高祖本纪》不载。按《官氏志》云云。

按杜佑《通典》，“后魏吏部管南主客，祠部管左主客。
太和　　年，议定百官，著仪曹尚书以下阶品。”
按《魏书高祖本纪》不载按《官氏志》：“自太祖至高祖
初，其内外百官，屡有减置。或事出当时，不为常目。旧
令亡失，无所依据。太和中，高祖诏群僚议定百官，著
于令。列曹尚书第二品中，尚书郎中第五品上，尚书
郎从第五品中”，主事郎，从第六品上。都令史，主书令
史，第七品上。

按杜佑《通典》：“后魏仪曹尚书统祠部郎中，时裴修为
中大夫，兼祠部曹。祠部曹主礼乐，每有疑议，修撰斟
酌故实，咸有条贯，尚书诸司，置主事令史。”

太和二十三年，复次仪曹尚书以下职令。

按：《魏书高祖本纪》，不载。按《官氏志》，“二十三年，高祖
复次职令，及帝崩，世宗初班行之，以为永制。列曹尚
书第三品，尚书郎中第六品下阶；尚书都令史、主书
令史从第八品上阶。”